CELEX: 62012CA0508
Language: sl
Date: 2013-12-05 00:00:00
Title: Zadeva C-508/12: Sodba Sodišča (deveti senat) z dne 5. decembra 2013 (predlog za sprejetje predhodne odločbe Landesgericht Salzburg – Avstrija) – Walter Vapenik proti Josefu Thurnerju (Območje svobode, varnosti in pravice — Uredba (ES) št. 805/2004 — Evropski nalog za izvršbo nespornih zahtevkov — Pogoji za potrditev odločbe kot naloga za izvršbo — Položaj, v katerem je bila odločba izdana v državi članici upnika v sporu med osebama, ki ne opravljata poslovne ali poklicne dejavnosti)

15.2.2014   
            
            
               SL
            
            
               Uradni list Evropske unije
            
            
               C 45/14
            
         Sodba Sodišča (deveti senat) z dne 5. decembra 2013 (predlog za sprejetje predhodne odločbe Landesgericht Salzburg – Avstrija) – Walter Vapenik proti Josefu Thurnerju
   (Zadeva C-508/12) (1)
   
   (Območje svobode, varnosti in pravice - Uredba (ES) št. 805/2004 - Evropski nalog za izvršbo nespornih zahtevkov - Pogoji za potrditev odločbe kot naloga za izvršbo - Položaj, v katerem je bila odločba izdana v državi članici upnika v sporu med osebama, ki ne opravljata poslovne ali poklicne dejavnosti)
   2014/C 45/25
   Jezik postopka: nemščina
   
      Predložitveno sodišče
   
   Landesgericht Salzburg
   
      Stranki v postopku v glavni stvari
   
   
      Tožeča stranka: Walter Vapenik
   
      Tožena stranka: Josef Thurner
   
      Predmet
   
   Predlog za sprejetje predhodne odločbe – Landesgericht Salzburg – Razlaga člena 6(1)(d) Uredbe Evropskega parlamenta in Sveta (ES) št. 805/2004 z dne 21. aprila 2004 o uvedbi evropskega naloga za izvršbo nespornih zahtevkov (UL, posebna izdaja v slovenščini, poglavje 19, zvezek 7, str. 38) – Pogoji za potrditev odločbe o nespornem zahtevku kot naloga za izvršbo – Položaj, v katerem je bila odločba izdana v državi članici upnika v sporu med potrošnikoma
   
      Izrek
   
   Člen 6(1)(d) Uredbe Evropskega parlamenta in Sveta (ES) št. 805/2004 z dne 21. aprila 2004 o uvedbi evropskega naloga za izvršbo nespornih zahtevkov je treba razlagati tako, da se ne uporablja za pogodbe, sklenjene med osebama, ki ne opravljata poslovnih ali poklicnih dejavnosti.
   
      (1)  UL C 46, 16.2.2013.